צאלים

צֶאֶלִים הוא קיבוץ בצפון מערב הנגב, כ-12 קילומטר דרומית-מזרחית לצומת מגן. משתייך לתנועה הקיבוצית. הקיבוץ נקרא על שם עצי השיטים הנפוצים באזור, שזוהו בטעות כעצי צאלים מקראיים. היסטוריה הקיבוץ נוסד בינואר 1947 על ידי גרעיני תנועת נוער ממזרח אירופה ומצפון אפריקה שעברו הכשרה מגויסת. חלק מחברי הקיבוץ הקימו את הנקודה בנגב והתיישבו בה בחודש זה, ושאר חברי הקיבוץ התיישבו בינתיים, באפריל 1947, ליד רחובות, מערבית לגבתון, כקבוצות עבודה, עד שהנקודה תוכשר לקלוט את כולם. היישוב הוקם בהמשך למגמה שהנחתה את ייסוד אחד-עשר היישובים בנגב, ואיתו הוקמו גם מבטחים ועלומיםתבנית:קיבוץ סעד נקרא עלומים בעת הקמתו ולאחר קום המדינה ועדת השמות הממלכתית החליטה שיקרא סעד, זה עלומים שקם במקביל לצאלים ולא קיבוץ עלומים של ימינו. חשיבותם של יישובים אלו הייתה שהם עלו כהיאחזויות שעל קו המים לנגב. קו מים זה היה עורק החיים של יישובי הנגב טרום הקמת המדינה ובעת מלחמת העצמאות. ביישוב הוקמו גם מתקנים לאגירת מים ומגדל מים אליו הוזרמו מים מהשלוחה המערבית של קו המים. שם הקיבוץ בנגב היה בהתחלה 'שרשים'. לאחר זמן קצר נאלצו לשנות את השם לצאלים, כי הייתה פעם קבוצה בשם שרשים. אך המשיכו לקרוא למקום שרשים במשך זמן מה. במלחמת העצמאות שכנה במקום מפקדת הגדוד השמיני של חטיבת הנגב. לאחר המלחמה עברו במרץ 1949 כל חברי צאלים, הן אלה שבנגב והן אלה שליד רחובות, אל הקיבוץ כפר החורש שליד נצרת, שסבל מעזיבת תושבים. עם עזיבת אנשי צאלים את הנקודה בנגב, או קצת לפני עזיבתם, הגיעה במקומם קבוצה של עולים צעירים, ניצולי השואה ממזרח אירופה, ויישבו את המקום. מיקומו הקבוע של הקיבוץ הוא מעט מדרום למיקומו בהתחלה. באתר המקורי נשארו כמה שרידים, אחד מהם הוא בית הביטחון הישן, שהוכרז כאתר לאומי. היישוב לא פונה במלחמת חרבות ברזל בשל היותו רחוק מ-7 ק"מ מהגבול אך על רקע היותו חלק מהמועצה האזורית אשכול עתר לבג"ץ ביוני 2024 בדרישה לקבל את אותן הזכויות שקיבלו היישובים המפונים . הקיבוץ כיום אוכלוסיית הקיבוץ מונה כ-430 תושבים. הקיבוץ שוכן על כביש 222, המחבר בין יישובי מועצה אזורית אשכול לבין יישובי המועצה האזורית רמת הנגב. בקרבת הקיבוץ שוכן המרכז הלאומי לאימונים ביבשה של צה"ל, המכונה על שם הקיבוץ גם בשם "מחנה צאלים". בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. בקיבוץ נמצאים חברת יו. בי. קיו - צאלים שפיתחה טכנולוגיה להפיכת פסולת ביתית לחומר גלם ירוק לתעשייה וכן מוזיאון מורשת צאן ברזל המוקדש לשימור והצגת עבודותיה של משפחת האומנים הירושלמית קרצ'מר. בחודש ספטמבר 2023 הודיעה החברה כי היא גייסה 70 מיליון דולר. קישורים חיצוניים אתר קיבוץ צאלים תולדות צאלים באתר מיזם הנגב המערבי והגליל צאלים, באתר מועצה אזורית אשכול מיכאל יעקובסון, סיבוב בחדר האוכל של קיבוץ צאלים, בבלוג "חלון אחורי", 30 בינואר 2014 צאלים, במרכז המידע לנגב ולגליל של תנועת אור מוזיאון מורשת צאן ברזל, צאלים, סרטון בערוץ "מועצה לשימור אתרי מורשת בישראל", באתר יוטיוב (אורך: 24:43) מידע על צאלים בקטלוג הספרייה הלאומית צאלים (ישראל), דף שער בספרייה הלאומית מיזם אבני מורשת, בית הביטחון מיזם אבני מורשת, מוזיאון מורשת צאן ברזל הערות שוליים